|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Tijek sata – 7. a i b**  **Nada Mihelčić, Zašto je luka crtao brodove**  **Doživljajno-spoznajna motivacija**  Dovršite rečenicu.  *Jednoga dana bit ću …*  Razmišljate li o svojemu budućem zanimanju? Razgovarate li s roditeljima ili prijateljima o  svome izboru? Podržavaju li vas?  **Najava teme**  Pročitajte tekst *Zašto je Luka crtao brodove* autorice Nade Mihelčić. Tekst je ulomak iz  romana za mlade *Bilješke jedne gimnazijalke*.  **Nakon čitanja, odgovorite punim rečenicama na pitanja pisano u bilježnicu! Pitanja ne morate prepisivati.**  Uočite likove u tekstu i njihove odnose. Tko priča priču?  Kada je Luka počeo crtati brodove? Navedite situacije u kojima je Luka crtao brodove i kada to  nije bila tema rada. Koju Lukinu osobinu otkrivate u njegovim objašnjenjima učiteljici Likovne  kulture? Što čini učiteljica Likovne kulture? Iznenađuje li Luku njen postupak? Zašto?  Kakvi su međusobni odnosi u Lukinoj obitelji? Kako reagira majka, a kako otac na vijesti iz škole?  Biste li i vi postupili kao Lukin otac? Protumačite očevu misao: *„Nitko neće njegovu djecu trpati u*  *svoje mentalne kalupe.”*  Kome Luka otkriva svoje namjere?  Kojom su vrstom karakterizacije oblikovani likovi u ulomku? Što je etička karakterizacija?  Navedite Lukine, majčine i očeve osobine.  Autorica je u tekstu pojedine dijelove napisala s primjesom humora.  Koja vas je rečenica nasmijala? Pronađite je i pročitajte.  Odredite temu djela.  Roman Nade Mihelčić *Bilješke jedne gimnazijalke* napisan je kao autobiografija. Glavni lik  romana (Lukina sestra) pripovijeda o svome životu. Navedite obilježja autobiografije.    Koje pripovjedne tehnike prepoznajete u tekstu?  Naslovite fabularni tijek.  Lukino ponašanje odudara od ustaljenih obrazaca ponašanja.  Kakve su reakcije okoline na Lukino ponašanje? Razumije li okolina zašto Luka crta brodove?  **Pročitajte zanimljivosti!**  **Zanimljivosti**  a) Radu posvećujemo mnogo vremena: 7 do 8 sati na dan, 5 ili 6 dana u tjednu, 35 do 40 godina  svoga života. Zato je važno raditi ono što nas veseli i u čemu smo uspješni. Važno je dobro  odabrati zanimanje.  Odabir zanimanja jedna je od najvažnijih odluka u čovjekovu životu. Najčešće to i nije samo  jedna odluka. Odabir zanimanja zapravo je proces koji uključuje niz odluka što ih donosi  pojedinac tijekom svog školovanja i zaposlenja. One uključuju odabir budućeg osnovnog  zanimanja i prikladnog programa školovanja. Sljedeće odluke odnose se na pronalaženje posla  koji će pojedinac obavljati. Rijetko će se tko baviti samo jednim poslom u životu. Ljudi  promijene i po nekoliko poslova, pa i zanimanja, za svoga radnog vijeka. Taj slijed poslova i  zanimanja koje čovjek obavlja do svog umirovljenja naziva se karijerom.  <http://mrav.ffzg.hr/zanimanja/>  b) Proučite kako je tijekom povijesti okolina reagirala na ono što nije razumjela.     |  |  | | --- | --- | | **Arhimed**  *fizičar, astronom,*  *jedan od najvećih matematičara*  *staroga vijeka* | Za tadašnju je cijelu Sirakuzu Arhimed bio lud.  Njegov grob Sirakužani nisu smjeli održavati. | | **Galileo Galilei**  *matematičar, fizičar,*  *astronom, filozof* | Njegova su istraživanja uvrštena na popis zabranjenih djela. Život je proveo u kućnome pritvoru.  Bio je pod stalnim nadzorom inkvizicije. | | **Nikola Kopernik**  *astronom, liječnik* | Odbacivao ga je nemali broj znanstvenika.  Godine 1616. njegovo je djelo, u kojem tvrdi da se Zemlja okreće oko Sunca, papa zabranio. | | **Vincent Van Gogh**  *slikar, grafičar, crtač* | Umro je u potpunoj bijedi, neshvaćen.  Za života nije dobio zaslužena priznanja. |   **Zadatci za samostalan rad**  a) Sažeto prepričaj fabulu ulomka iz čitanke. (U pet rečenica!)  b) Prouči na mreži/internetu koja neobična zanimanja postoje i zapiši ona koja ti se čine  najneobičnija.    **PLAN PLOČE**  **Nada Mihelčić, *Zašto je Luka crtao brodove***  **– likovi:** Luka, Lukina sestra, majka, otac, razrednica, nastavnica Likovne kulture  **– etička karakterizacija likova**  **– Luka:** zna što hoće  promišljeno planira svoju budućnost  snalažljiv i uporan  **– majka:** zabrinuta  stroga  stalo joj je do mišljenja drugih  **– otac:** podržava sina  **– humor u tekstu**  **– pripovjedne tehnike:** pripovijedanje, opisivanje, dijalog  **– fabularni tijek:**  uvod – Brodovi  zaplet – Sutra ja idem u školu  vrhunac – *Dabogdaumrlaakoikadkažemmami*  rasplet – Bit ću pomorac |